Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari huzuridagi malaka komissiyalari toʻgʻrisidagi nizomga oʻzgartirish va qoʻshimchalar kiritish haqida
(order, 2020-06-26)

Oʻzbekiston Respublikasi Prezidentining 2011-yil 23-avgustdagi PQ-1602-son qarori bilan tasdiqlangan Oʻzbekiston Respublikasi Adliya vazirligi toʻgʻrisidagi nizomga muvofiq buyuraman: 1. Oʻzbekiston Respublikasi adliya vazirining 2010-yil 29-oktabrdagi 232-mh-son buyrugʻi (roʻyxat raqami 2151, 2010-yil 29-oktabr) (Oʻzbekiston Respublikasi qonun hujjatlari toʻplami, 2010-y., 44-45-son, 390-modda) bilan tasdiqlangan Qoraqalpogʻiston Respublikasi Adliya vazirligi, viloyatlar va Toshkent shahar adliya boshqarmalari huzuridagi malaka komissiyalari toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur buyruq davlat roʻyxatidan oʻtkazilsin va bu haqda Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) Idoraviy normativ-huquqiy hujjatlarning davlat reyestriga tegishli yozuv kiritsin. 3. Qonun hujjatlarini turkumlash va huquqiy axborot boshqarmasi (D. Saʼdullayev) hamda Notariat, advokatura va FHDY organlari boshqarmasi (D. Yakubova) ushbu idoraviy normativ-huquqiy hujjatni barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi. 5. Mazkur buyruq ijrosini nazorat qilish vazir oʻrinbosari A. Usmanov zimmasiga yuklansin. 1. 6-banddagi “raisi boʻlmaganda” degan soʻzlar “raisi vaqtincha boʻlmaganda (xizmat safari, mehnat taʼtili, kasallik va h. k.)” degan soʻzlar bilan almashtirilsin. 2. 12-bandning oʻn birinchi xatboshisi “hisobotini eshitish” degan soʻzlardan keyin “, notariuslar tomonidan gʻayrihuquqiy xatti-harakatlar sodir etilganligi holatini muhokama qilish” degan soʻzlar bilan toʻldirilsin. 3. 18-banddan “va talabgorni malaka imtihoniga qoʻyish toʻgʻrisida qaror qabul qiladi” degan soʻzlar chiqarib tashlansin. 4. 20-banddagi “imtihonini qabul qilishga yoʻl qoʻyilmaydi” degan soʻzlar “imtihoni qabul qilinadi” degan soʻzlar bilan almashtirilsin. 5. 21-bandda: birinchi xatboshidagi “doimiy yashash joyidagi” degan soʻzlar “stajirovka oʻtagan joydagi” degan soʻzlar bilan almashtirilsin; sakkizinchi xatboshi “toʻgʻrisida” degan soʻzdan keyin “talabgorning hisoboti,” degan soʻzlar bilan toʻldirilsin; toʻqqizinchi xatboshi chiqarib tashlansin; oʻninchi xatboshi toʻqqizinchi xatboshi deb hisoblansin; quyidagi mazmundagi xatboshi bilan toʻldirilsin: “Malaka imtihonini topshirgan, lekin notarius lavozimida uch yil mobaynida ishlamagan fuqaro malaka imtihonini qayta topshirganda, mazkur bandning sakkizinchi xatboshisida nazarda tutilgan hujjatlar talab etilmaydi.”. 6. 27-band quyidagi mazmundagi jumla bilan toʻldirilsin: “Bunda hujjatlar adliya boshqarmasining devonxonasida roʻyxatdan oʻtkazilishi lozim.”. 7. 28-bandning birinchi xatboshisi “uzrli sabablarga koʻra” degan soʻzlardan keyin “(kasallik, homiladorlik va tugʻish taʼtillari, bola parvarishlash taʼtillari, harbiy yigʻinlarga chaqirilganlik va shu kabi holatlarda)” degan soʻzlar bilan toʻldirilsin.